คุกอีก15ปี พงศ์พัฒน์ ส่วยน้ำมัน-สินบนโยกย้าย ตร.
ศาลสั่งจำคุก อดีตผู้บัญชาการตำรวจสอบสวนกลาง คดีแอบอ้างสถาบันเรียกรับผลประโยชน์ส่วยน้ำมัน เป็นเวลา 10 ปี และซื้อขายตำแหน่งในกองบัญชาการตำรวจสอบสวนกลางอีก 20 ปี แต่ให้การเป็นประโยชน์ ลดโทษให้กึ่งหนึ่ง รวมเหลือ 15 ปี,เมื่อวันที่ 26 ก.พ. 58 ศาลอาญา ถนนรัชดาภิเษก เบิกตัว พลตำรวจโทพงศ์พัฒน์ ฉายาพันธุ์ อดีตผู้บัญชาการตำรวจสอบสวนกลาง พร้อมพวกรวม 6 คน จากเรือนจำพิเศษกรุงเทพมหานคร มาฟังคำพิพากษา ในคดีแอบอ้างสถาบันเรียกรับผลประโยชน์ส่วยน้ำมันเชื้อเพลิง และกรณีแอบอ้างสถาบันเรียกรับประโยชน์ซื้อขายตำแหน่งต่างๆ ในกองบัญชาการตำรวจสอบสวนกลาง,โดยศาลพิเคราะห์คำฟ้องแล้วเห็นว่า จำเลยมีความผิดจริงตามฟ้องทั้ง 2 สำนวน ซึ่งในสำนวนคดีแอบอ้างสถาบัน เรียกรับผลประโยชน์ส่วยน้ำมันเชื้อเพลิง ที่พลตำรวจโทพงศ์พัฒน์ ร่วมกับพวก 3 คน ให้การรับสารภาพตลอดข้อกล่าวหา จึงพิพากษาจำคุก คนละ 10 ปี แต่จำเลยให้การเป็นประโยชน์ จึงลดโทษเหลือจำคุก 5 ปี ส่วนพลตำรวจตรีบุญสืบ ไพรเถื่อน อดีตผู้บังคับการตำรวจน้ำ ศาลลงโทษในข้อหาหมิ่นเบื้องสูง สั่งจำคุกอีก 5 ปี รวมเป็น 15 ปี แต่ให้การเป็นประโยชน์ ลดโทษเหลือจำคุก 7 ปี 6 เดือน,ขณะที่คดีแอบอ้างสถาบัน เพื่อซื้อขายตำแหน่ง ศาลพิพากษาจำคุก พลตำรวจโทพงศ์พัฒน์ และพลตำรวจตรีโกวิทย์ วงศ์รุ่งโรจน์ อดีตรองผู้บัญชาการตำรวจสอบสวนกลาง เป็นเวลา 20 ปี แต่ให้การเป็นประโยชน์ ลดโทษเหลือคนละ 10 ปี ส่วนจำเลยที่เหลืออีก 4 คน พิพากษาจำคุกคนละ 12 ปี แต่ให้การเป็นประโยชน์ ลดโทษเหลือคนละ 6 ปี,อย่างไรก็ตาม หากนับเฉพาะคดีที่ศาลตัดสินแล้ว พบว่าพลตำรวจโทพงศ์พัฒน์ถูกศาลพิพากษาจำคุกรวม 31 ปี 9 เดือน
ศาลสั่งจำคุก อดีตผู้บัญชาการตำรวจสอบสวนกลาง คดีแอบอ้างสถาบันเรียกรับผลประโยชน์ส่วยน้ำมัน เป็นเวลา 10 ปี และซื้อขายตำแหน่งในกองบัญชาการตำรวจสอบสวนกลางอีก 20 ปี แต่ให้การเป็นประโยชน์ ลดโทษให้กึ่งหนึ่ง
พงศ์พัฒน์ ฉายาพันธุ์,พลตำรวจโทพงศ์พัฒน์,คดีพงศ์พัฒน์ ฉายาพันธุ์,อดีตผบช.ก.,คดีแอบอ้างสถาบัน,ศาลพิพากษาจำคุก,อาชญากรรม,ข่าว,ไทยรัฐออนไลน์,ส่วยน้ำมัน,รับสินบน,โยกย้ายตำรวจ,หมิ่นเบื้องสูง,พงศ์พัฒน์​ ฉายาพันธุ์,ข่าวทั่วไทย,พิพากษา